**פעילותODT לבני נוער**
נקודות חשובות:
מאוד חשוב לשים לב ולדעת מתי לעצור את המשחק. בכל שלב צריך לעצור אותו בשלב שהכי כיף להם, להשאיר להם טעם של עוד.
בכל תחנה חשוב לעשות סיכום – מה עשינו פה? מה היו הדגשים במשימה (עבודת צוות/שת"פ)? מה הדבר שהם הכי אהבו בתחנה? מי הביא את הרעיון לביצוע המשימה? למה דווקא את זה?

ציוד:
4 חבלי סנפלינג (עבים) באורך של 8 מטר
8 חבלים קטנים (מיתר עבר / חבלי צניחה) באורך של 8 מטר

קודם כל חשוב לציין את **הוראות הבטיחות:**
מדובר במשחק, זה בשביל הכיף בלבד! אנחנו לא רוצים אף אחד שיפצע.
לא לתפוס/לכרוך את החבל סביב הידיים, למנות אחראי בטיחות (אחד מבוגר ואחד מהילדים).
חשוב להזכיר על מה הם מקבלים נקודות: מורל, עבודת צוות, בטיחות, מקצועיות ויצירתיות.

**1. מעגל (ציוד: חבל ספנלינג של 8 מטר).**
לוקחים חבל אחד וקושרים אותו שיהיה חבל רצוף מחובר למעגל. מבקשים מכולם להחזיק בחבל במעגל ולהישען אחורה. בהתחלה נותנים להם כמה שניות להתנסות עד שיצליחו. זה יקח כמה פעמים. אפשר ברגע שמצליחים לבקש ממישהו בשקט להישען קדימה ואז להראות להם איך תזוזה אחד יכולה להזיז את כולם.
מתחילים בסיבוב ראשון: כל הקבוצה נשענת אחורה בעזרת החבל (גובה מותניים), ומישהו מהקבוצה צריך לנסות ללכת על החבל (סיבוב מלא), הוא יכול להיעזר בתמיכה מחבריו (להחזיק בראשים/כתפיים/מישהו מבחוץ שיחזיק לו את היד). זה לוקח קצת זמן אבל בהחלט אפשרי. (מודדים זמן!)
סיבוב שני על זמן: אתם אומרים לקבוצה תוך כמה זמן הם עשו את זה, ומבקשים מהם לעשות את זה עכשיו בפחות מהזמן (לפחות 10 שניות פחות!), אחר כך אפשר להחליף ולתת לעוד מתנדב אמיץ (עדיפות למישהו שקט יותר מהקבוצה שאולי זקוק להעצמה).
סיבוב שלישי 2 אנשים במקביל על החבל: כן זה אפשרי! מבקשים משני אנשים לעשות את זה במקביל ושילכו לכיוונים מנוגדים. ככה שהם יצטרכו להיות יצירתיים כיצד אפשר לעבור אחד את השני.
סיבוב רביעי – כמה שיותר אנשים על החבל (אפשר עד 4-5, תלוי כמה אנשים בקבוצה).

**2. חלוקה ל2 קבוצות** R-P-S, איך עושים את זה?
הילדים משחקים אבן, נייר ומספריים. המפסיד צריך לעודד את מי שניצח. ואז המנצח מתמודד מול מתחרה נוסף, וכך ממשיכים עד שכל הילדים חולקו ל2 קבוצות. מפסיקים את המשחק ממש במשחק האחרון כדי למנוע אפשרות ל"קבוצה מנצחת".
 **3. מעבר חבל (עבודת צוות)**קושרים חבל עבה בין שני עצים (צריך שניים כאלה מכוון שזה אחד לכל קבוצה). מביאים את כולם לצד אחד של החבל, כאשר המטרה היא להעביר את כולם לצד השני של החבל. אסור לקפוץ על החבל או לגעת בו! נותנים להם 5 דקות לתכנון - וכמובן חשוב להזכיר להם שהם מקבלים נקודות גם על מורל, ועל שתי הקבוצות לסיים את המשימה ויהי מה!

**4. תמונת מגן דוד**נותנים לכל קבוצה 4 חבלי מיתר, נותנים להם 5 דקות לתכנון - עליהם ליצור תמונה של מגן דוד מהחבלים, אבל מותר רק לאחד לדבר בזמן ביצוע המשימה (מומלץ לצלם את התוצאה המוגמרת). שוב, להזכיר להם שהם מקבלים נקודות גם על מורל, ועל שתי הקבוצות לסיים את המשימה ויהי מה! **5. בקבוק וכוס מים**יוצרים מהחבל מעגל גדול (כזה שאי אפשר להגיע למרכז בהושטת יד. ושמים בכל חלק של המעגל (מחוצה לו) חבל מיתר אחד (סה"כ 4 חבלים). בתוך המעגל יש בקבוק מלא במים עם מכסה פתוח ומחוץ למעגל (קצת רחוק ממנו) יש כוס ריקה. אסור להם להיכנס לתור המעגל בשום שלב של המשחק. המטרה שלהם היא למלא את הכוס מים מהבקבוק. (הם יהיו יצירתיים תנו להם מספיק זמן ואמון!). עוד אופציה היא לתת למישהו לשכב בצד ולהגיד שהוא פצוע ושצריך להשקות אותו (מישהו שאתם יודעים שלא יהיה אכפת לו להירטב).  **6. משיכת חבל (אם יש זמן ועוד יש להם מלא מוטיבציה)**רק אם יש זמן, ואתם רואים שעוד יש להם כוח ומוטיבציה. אז פשוט לעשות תחרות משיכת חבל בין 2 הקבוצות.  **7. דיון וסיכום**- מה עשינו בכל היום הזה? מה היו התחנות? מה היה בכל תחנה (אפשר לתת כל פעם למישהו אחר להסביר מה היה התחנה), מה המטרה של כל תחנה?
- מה היה המטרה של כל היום הזה? מה למדנו?
- מומלץ לשלב פה סיפור אישי על עבודת צוות מהצבא / מהחיים האישים ולהשאיר אותם עם טעם טוב שזה משהו ללמוד לחיים ☺

בהצלחה!

לכל שאלה אתם מוזמנים לפנות אליי -
Israel@jewishchattanooga.com